Kristoffer Brun (født 7. april 1988 i Bergen, Norge) er en norsk roer. Brun vandt bronze i letvægtsdobbeltsculler ved OL 2016 i Rio de Janeiro. Hans makker i båden var Are Strandli. Nordmændene sikrede sig tredjepladsen efter en finale, hvor Frankrig og Irland tog guld- og sølvmedaljerne. Han deltog i samme disciplin ved OL 2012, også sammen med Strandli, hvor det dog kun blev til en 9. plads. Brun og Strandli vandt desuden en VM-guldmedalje i letvægtsdobbeltsculler ved VM 2013 i Sydkorea.